pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-​“โรงพยาบาลไร้กระดาษ” ลดค่าใช้จ่าย เพิ่มความสะดวกผู้รับบริการ
วันจันทร์ที่ 18 ธันวาคม 2560
​“โรงพยาบาลไร้กระดาษ” ลดค่าใช้จ่าย เพิ่มความสะดวกผู้รับบริการ
ระทรวงสาธารณสุข เผยเขตสุขภาพที่ 6 ทําโครงการ “โรงพยาบาล/สํานักงานไร้กระดาษ” โดยนําเทคโนโลยีมาทดแทน ผู้รับบริการได้รับความสะดวก เพิ่มเทคโนโลยีอิเล็กทรอนิกส์ ช่วยลดค่าใช้จ่าย ช่วยลดโลกร้อน ด้วยเทคนิค 3R
กระทรวงสาธารณสุข เผยเขตสุขภาพที่6ทําโครงการ “โรงพยาบาล/สํานักงานไร้กระดาษ” โดยนําเทคโนโลยีมาทดแทน ผู้รับบริการได้รับความสะดวก เพิ่มเทคโนโลยีอิเล็กทรอนิกส์ ช่วยลดค่าใช้จ่าย ช่วยลดโลกร้อน ด้วยเทคนิค 3R
นายแพทย์โสภณ เมฆธน ที่ปรึกษารัฐมนตรีว่าการกระทรวงสาธารณสุข พร้อมด้วยนายแพทย์มรุตจิรเศรษฐสิริรองปลัดกระทรวงสาธารณสุข และนายแพทย์สุเทพ เพชรมาก ผู้ตรวจราชการเขตสุขภาพที่ 6  ตรวจเยี่ยมความคืบหน้าการดําเนินงานดูแลสุขภาพประชาชนในพื้นที่เขตสุขภาพที่6ตามนโยบายของ ศ.คลินิก เกียรติคุณ นพ.ปิยะสกล สกลสัตยาทร รัฐมนตรีว่าการกระทรวงสาธารณสุข ที่โรงพยาบาลระยอง จังหวัดระยอง และให้สัมภาษณ์ว่า โรงพยาบาลระยอง ได้จัดทําโครงการ “โรงพยาบาลไร้กระดาษ” (Paperless) จัดเก็บข้อมูลผู้ป่วยในรูปแบบอิเล็กทรอนิกส์ ได้แก่ ข้อมูลพื้นฐานผู้ป่วย ผลการตรวจทางปฏิบัติการ ข้อมูลโรค ใบสั่งยา พร้อมแสกนเก็บข้อมูลของผู้ป่วยเพิ่มเติมหลังแพทย์ตรวจเสร็จ ที่หน้าห้องตรวจ นอกจากนี้เพิ่มช่องทางการสื่อสารกับผู้ป่วยและญาติที่นั่งรอ สามารถทราบขั้นตอนของการเข้ารับการรักษา เช่น กําลังพบแพทย์ รอรับยา รอผลตรวจทางห้องปฏิบัติการ เป็นต้น
ผลการดําเนินงานพบว่า ผู้รับบริการได้รับบริการอย่างรวดเร็ว ลดขั้นตอน และเข้าถึงข้อมูลสุขภาพของตนเองได้ สะดวกในการส่งต่อข้อมูลสุขภาพเพื่อการรักษาต่อในโรงพยาบาลอื่นๆ ผู้รับบริการมีความพึงพอใจอย่างมาก ซึ่งโรงพยาบาลจะพัฒนาให้เต็มรูปแบบและช่วยให้โรงพยาบาลลดปริมาณการใช้กระดาษ ลดค่าใช้จ่ายกระดาษ หมึกพิมพ์ และลดพื้นที่สําหรับการจัดเก็บเอกสารจํานวนมาก
นอกจากนี้ สํานักงานสาธารณสุขจังหวัดฉะเชิงเทรา ได้ทําโครงการ “สํานักงานไร้กระดาษ ลดกระดาษ” เป็นโครงการต้นแบบ ใช้เทคนิค 3R Reuse Recycle Reduceภายหลังจากการทดลองดําเนินงานมา 1 ปี พบว่าลดการใช้กระดาษได้ถึงร้อยละ 24 ตั้งเป้าในปี 2561 ลดปริมาณการใช้กระดาษร้อยละ 50 เพิ่มการใช้เทคโนโลยีทดแทนการใช้กระดาษ 5 ชนิด และพัฒนางานนวัตกรรมไร้กระดาษ 10 งาน เช่น ติดต่อสื่อสารและจัดทําระบบสารบรรณอิเลคทรอนิคส์ ใช้กระดาษ2หน้าในการร่างหนังสือ สแกนเอกสารเก็บในแฟ้มคอมพิวเตอร์ ลดการแจกเอกสารประกอบการประชุม ใช้QRCodeนําขึ้นเว็บไซต์ สร้างแบบสอบถามระบบOnline/Internetการใช้Mobile Applicationเป็นต้น เพื่อลดปริมาณการใช้กระดาษปีละมากกว่า 1,300 รีม
ทั้งนี้ หน่วยงานทั้ง 2 แห่ง เป็นต้นแบบ “โรงพยาบาล/สํานักงานไร้กระดาษ” ที่จะขยายไปให้ครบหน่วยบริการเต็มพื้นที่ในเขตสุขภาพที่ 6ประกอบด้วยจังหวัดฉะเชิงเทรา ปราจีนบุรี สระแก้ว สมุทรปราการ จันทบุรี ชลบุรี ตราด และระยองตามแผนส่งเสริมหน่วยบริการดําเนินการบริหารจัดการสิ่งแวดล้อมในโรงพยาบาลอย่างเป็นมิตรกับสิ่งแวดล้อม ไม่ส่งผลกระทบต่อชุมชน (GREEN & CLEAN Hospital) เพื่อช่วยลดภาวะวิกฤติป่าไม้ลดลง มลภาวะโลกร้อน ซึ่งส่วนหนึ่งมาจากคนไทยใช้กระดาษเฉลี่ยปีละ 3.9 ล้านตัน หรือคนละประมาณ 60 กิโลกรัมต่อปี
**************************18ธันวาคม2560
รัฐบาลไทย-ข่าวทำเนียบรัฐบาล-กระทรวงดิจิทัลฯ เดินหน้าอบรมเครือข่ายเน็ตอาสาประชารัฐกว่า 20,000 คน ทั่วประเทศ มุ่งสร้างรากฐานการใช้เทคโนโลยีดิจิทัลและข้อมูลให้ชุมชนแข็งแกร่ง
วันศุกร์ที่ 1 กุมภาพันธ์ 2562
กระทรวงดิจิทัลฯ เดินหน้าอบรมเครือข่ายเน็ตอาสาประชารัฐกว่า 20,000 คน ทั่วประเทศ มุ่งสร้างรากฐานการใช้เทคโนโลยีดิจิทัลและข้อมูลให้ชุมชนแข็งแกร่ง
กระทรวงดิจิทัลฯ
นายขจิต สุขุม ผู้ตรวจราชการกระทรวงดิจิทัลเพื่อเศรษฐกิจและสังคม เป็นประธานเปิดงานการอบรมหลักสูตร "พัฒนาเครือข่ายเน็ตอาสาประชารัฐ" โดยมีท่านรองผู้ว่าราชการจังหวัดสุราษฎร์ธานี และคณะผู้แทนจากส่วนราชการในจังหวัด อาทิ สํานักงานสถิติจังหวัด สํานักงานยุติธรรมจังหวัด อุตุนิยมวิทยาจังหวัด ไปรษณีย์จังหวัด ศึกษาธิการจังหวัด สมาคมหอการค้าจังหวัด สื่อมวลชนท้องถิ่น และผู้นําชุมชนตัวแทนหมู่บ้านภายในจังหวัดสุราษฎร์ธานี จํานวน 395 หมู่บ้าน ให้การต้อนรับและเข้าร่วมอบรมเป็นอย่างดี ทั้งนี้โครงการอบรมหลักสูตร "พัฒนาเครือข่ายเน็ตอาสาประชารัฐ" นับเป็นอีกโครงการสําคัญที่กระทรวงดิจิทัลฯ เร่งจัดอบรมเครือข่ายเน็ตอาสาประชารัฐ 77 จังหวัดทั่วประเทศ ปัจจุบันจัดอบรมไปแล้ว 65 จังหวัด มีเน็ตอาสากว่า 20000 คน ซึ่งกิจกรรมการอบรมครั้งนี้ มีวิทยากรแกนนําเน็ตอาสาประชารัฐ ทีมวิทยากร TOT ทีมวิทยากรยุติธรรมจังหวัด ร่วมบรรยายให้ความรู้ เพื่อแนะนําการใช้งานแอพพลิเคชั่น "เครือข่ายเน็ตอาสาประชารัฐ" เพื่อเสริมสร้างการรับรู้การใช้งานอินเทอร์เน็ตที่ถูกวิธี และขยายเครือข่ายตัวแทนหมู่บ้าน ในการทําหน้าที่ประชาสัมพันธ์และเป็นตัวแทนกระทรวงดิจิทัลฯ ในการรับรู้ข่าวสาร และแจ้งปัญหาเน็ตประชารัฐ
กระทรวงดิจิทัลฯ เชื่อว่า เครือข่ายเน็ตอาสาประชารัฐจะเป็นส่วนหนึ่งในการสร้างพื้นฐานให้ขุมชนแข็งแกร่งยิ่งขึ้น เมื่อคนในชุมชนเกิดความรู้ความเข้าใจสามารถใช้อินเตอร์เน็ตได้อย่างมีประสิทธิภาพและเกิดประโยชน์ และขยายโมเดล "ชุมชนต้น แบบเน็ตอาสาประชารัฐ" จากนโยบายการขับเคลื่อนเศรษฐกิจดิจิทัลของรัฐบาลภายใต้ยุทธ ศาสตร์ชาติ 20 ปี ปัจจุบันได้เข้าสู่ระยะที่ 2 หรือ Digital Thailand Inclusion ซึ่งมีเป้าหมายสร้างการมีส่วนร่วมเพื่อสร้างเศรษฐกิจและสังคมดิจิทัลตามแนวทางประชารัฐโดยหนึ่งในหัวข้อที่สําคัญคือ ส่งเสริมให้เกิดการใช้เทคโนโลยีดิจิทัลและข้อมูล (Digital literacy) "ชุมชนต้น แบบเน็ตอาสาประชารัฐ" ซึ่งเป็นโมเดลสังคมดิจิทัลในระดับชุมชน กระตุ้นให้เกิดการรวมกลุ่มของชาวบ้านเป็นวิสาหกิจชุมชนและใช้ช่องทางออนไลน์ในการเพิ่มรายได้
****************************
รัฐบาลไทย-ข่าวทำเนียบรัฐบาล-รายงานข่าวกรณีโรคติดเชื้อไวรัสโคโรนา 2019 (COVID-19) ประจำวันที่ 2 มิถุนายน 2563
วันอังคารที่ 2 มิถุนายน 2563
รายงานข่าวกรณีโรคติดเชื้อไวรัสโคโรนา 2019 (COVID-19) ประจําวันที่ 2 มิถุนายน 2563
สถานการณ์ผู้ติดเชื้อไวรัสโคโรนา 2019 ในประเทศไทยวันนี้ มีผู้ป่วยกลับบ้านได้ 1 ราย ทําให้ยอดผู้ป่วยกลับบ้านสะสม 2,966 ราย หรือคิดเป็นร้อยละ 96.2 ของผู้ป่วยทั้งหมด มีผู้ป่วยที่ยังรักษาอยู่ในโรงพยาบาล 59 ราย หรือร้อยละ 1.91 ของผู้ป่วยทั้งหมด มีผู้ติดเชื้
รายงานข่าวกรณีโรคติดเชื้อไวรัสโคโรนา2019 (COVID-19)
ประจําวันที่2 มิถุนายน 2563
สถานการณ์ผู้ติดเชื้อไวรัสโคโรนา 2019 ในประเทศไทยวันนี้ มีผู้ป่วยกลับบ้านได้ 1 ราย ทําให้ยอดผู้ป่วยกลับบ้านสะสม 2,966 ราย หรือคิดเป็นร้อยละ 96.2 ของผู้ป่วยทั้งหมด มีผู้ป่วยที่ยังรักษาอยู่ในโรงพยาบาล 59 ราย หรือร้อยละ 1.91 ของผู้ป่วยทั้งหมด มีผู้ติดเชื้อรายใหม่เพิ่ม 1 ราย เป็นคนไทยที่เดินทางกลับจากประเทศซาอุดิอาระเบียและได้เข้ารับการเฝ้าระวังกักตัวในสถานที่รัฐจัดให้ มีผู้เสียชีวิตเพิ่ม 1 ราย รวมผู้เสียชีวิตสะสม 58 ราย มีผู้ป่วยสะสมทั้งสิ้น 3,083 ราย
สําหรับผู้เสียชีวิตเป็น ชายไทย อายุ 80 ปี มีโรคประจําตัว หอบหืด มีประวัติสัมผัสกับผู้ป่วยยืนยัน เข้ารับรักษาครั้งแรกที่โรงพยาบาลรัฐ ใน จ.นราธิวาส เพื่อผ่าตัดสะโพก ต่อมาเก็บตัวอย่างส่งตรวจทางห้องปฏิบัติการพบเชื้อ และพบเสียงผิดปกติในปอดสงสัยปอดอักเสบ จึงส่งรักษาต่อโรงพยาบาลอีกแห่ง แพทย์ใส่ท่อช่วยหายใจ แต่อาการไม่ดีขึ้น เสียชีวิตวันที่ 1 มิถุนายน 2563 (เป็นผู้เสียชีวิตรายที่ 58)
จากสถานการณ์ผู้ติดเชื้อของประเทศไทยในช่วง 2 สัปดาห์ที่ผ่านมา มีผู้ติดเชื้อรายใหม่ จํานวน 50 ราย โดยร้อยละ 92 หรือ 46 ราย เป็นผู้ที่เดินทางจากต่างประเทศและได้เข้ากักตัวอยู่ในสถานที่รัฐจัดให้ (State Quarantine) ส่วนที่เหลืออีก 4 ราย ติดเชื้อในประเทศ (เป็นผู้สัมผัสใกล้ชิด 1 ราย, ไปในสถานที่ชุมชน 3 ราย) อย่างไรก็ตาม การพบผู้ติดเชื้อน้อย หรือไม่พบเลยในบางพื้นที่ ไม่ได้สรุปว่าจะไม่มีผู้ติดเชื้อปะปนอยู่ในพื้นที่นั้นๆ ผนวกกับขณะนี้รัฐบาลได้ผ่อนปรนมาตรการ หลายคนได้มาใช้ชีวิตตามปกติ ออกทํางานนอกบ้าน อาจทําให้เพิ่มโอกาสเสี่ยงในการสัมผัสเชื้อได้ ขอให้ทุกคนคงเข้มการป้องกันตัวเองสวมหน้ากากอนามัย/หน้ากากผ้าทุกครั้งที่ออกนอกบ้าน ล้างมือบ่อยๆ ให้เว้นระยะห่างระหว่างผู้อื่น 1-2 เมตร ไม่นํามือมาสัมผัสใบหน้า ตา จมูก ปาก ขณะนี้มีหลายคนสวมเฟซชิลด์โดยไม่สวมหน้ากากอนามัย/หน้ากากผ้า นอกจากจะไม่ช่วยป้องกันตัวเองจากเชื้อโควิด 19 แล้ว หากติดเชื้อหรือป่วยจะแพร่เชื้อให้ผู้ที่อยู่รอบข้างได้ ดังนั้น วิธีสวมเฟซชิลด์ที่ถูกต้องที่ป้องกันการติดเชื้อได้ ต้องสวมหน้ากากอนามัย/หน้ากากผ้าร่วมด้วย และหลีกเลี่ยงการเดินทางไปในสถานที่แออัดเพื่อลดความเสี่ยงในการสัมผัสเชื้อ
ขอเชิญชวนประชาชนร่วมตอบแบบสอบถามเรื่อง การจัดการกับข่าวสารและข้อมูลที่เกี่ยวข้องจากสื่อออนไลน์ช่วงสถานการณ์การแพร่ระบาดของโรคโควิด 19 (สัปดาห์ที่ 4) เพื่อประเมินความรู้เท่าทันสื่อออนไลน์ เนื่องจากกว่าร้อยละ 80 ของข้อความเท็จเกี่ยวกับโรคโควิด19มาจากFacebookโดยสามารถเข้าไปตอบแบบสอบถามได้ที่https://bit.ly/TrueorFalseCOVID19 หรือแสกนผ่าน QR Code ทุกการตอบแบบสอบถามจะเปลี่ยนเป็นเงินบริจาค 5 บาท ให้กับองค์กรการกุศล
****************************** 2 มิถุนายน 2563
รัฐบาลไทย-ข่าวทำเนียบรัฐบาล-​“รมต.สุริยะ” รับเสด็จ HRH Prince Andrew Albert Christian Edward, of York และกล่าวสุนทรพจน์ในงาน Pitch@Palace ASEAN
วันอังคารที่ 5 พฤศจิกายน 2562
​“รมต.สุริยะ” รับเสด็จ HRH Prince Andrew Albert Christian Edward, of York และกล่าวสุนทรพจน์ในงาน Pitch@Palace ASEAN
​“รมต.สุริยะ” รับเสด็จ HRH Prince Andrew Albert Christian Edward, of York และกล่าวสุนทรพจน์ในงาน Pitch@Palace ASEAN
วันที่ 4 พฤศจิกายน 2562 เวลา 18.00 น. นาย สุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม พร้อมด้วย นางสาวสุชาดา แทนทรัพย์ โฆษกกระทรวงอุตสาหกรรม นายณัฐพล รังสิตพล อธิบดีกรมส่งเสริมอุตสาหกรรม ร่วมรับเสด็จ HRH Prince Andrew Albert Christian Edward, of York และกล่าวสุนทรพจน์ในงาน Pitch@Palace ASEAN ณ โรงภาพยนตร์ IMAX ไอคอนสยาม กรุงเทพฯ #กระทรวงอุตสาหกรรม #รัฐมนตรีว่าการกระทรวงอุตสาหกรรม #รัฐมนตรีสุริยะ
รัฐบาลไทย-ข่าวทำเนียบรัฐบาล-​เดินหน้าล้างบางของก๊อบ...คุ้มครองทรัพย์สินทางปัญญา
วันพุธที่ 5 กันยายน 2561
​เดินหน้าล้างบางของก๊อบ...คุ้มครองทรัพย์สินทางปัญญา
--
การคุ้มครองทรัพย์สินทางปัญญาอย่างมีประสิทธิภาพ โดยเฉพาะการบังคับใช้กฎหมายควบคู่ไปกับการรณรงค์สร้างจิตสํานึกให้ประชาชนเคารพสิทธิในทรัพย์สินทางปัญญา นั้น เป็นสิ่งที่รัฐบาลให้ความสําคัญเป็นอย่างมาก
โดยที่ผ่านมากลไกภาครัฐที่เกี่ยวข้องทุกฝ่ายได้ปฏิบัติตามแผนการป้องกันและปราบปรามการละเมิดทรัพย์สินทางปัญญาอย่างจริงจังและต่อเนื่อง ทําให้สถานการณ์การละเมิดทรัพย์สินทางปัญญาของประเทศไทยดีขึ้น โดยเฉพาะการละเมิดลิขสิทธิ์ผ่านทางสื่อออนไลน์นั้นลดลงอย่างเห็นได้ชัด
จากความพยายามทั้งหมดดังกล่าว ส่งผลให้สหรัฐฯ ปรับสถานะการคุ้มครองทรัพย์สินทางปัญญาของไทย ภายใต้กฎหมายการค้าสหรัฐอเมริกามาตรา 301 พิเศษ จากบัญชีประเทศที่ต้องจับตามองเป็นพิเศษ (Priority Watch List) เป็น ประเทศที่ถูกจับตา (Watch List) เมื่อปลายปีที่ผ่านมา
ซึ่งนับว่าเป็นเรื่องที่น่ายินดีจริง ๆ ...
ในแต่ละปีรัฐบาลได้จัดพิธีทําลายสินค้าของกลางละเมิดทรัพย์สินทางปัญญาที่คดีถึงที่สุดแล้ว โดยปีนี้ทุกหน่วยได้ผนึกกําลังกันจับกุมผู้กระทําผิดและทําลายของกลางจํานวนมากที่สุดเท่าที่ได้ดําเนินการมา รวมจํานวนของกลางทั้งสิ้น 2,101,347 ชิ้น มูลค่ารวม 1,374 ล้านบาท
ในจํานวนนี้มีทั้งเสื้อผ้า กระเป๋า เข็มขัด นาฬิกา โทรศัพท์มือถือ แผ่น CD /DVD แว่นตาเครื่องสําอาง หมวก ผ้าห่ม ฯลฯ โดยแบ่งเป็น...
ของกลางจากสํานักงานตํารวจแห่งชาติ 187,332 ชิ้น
ของกลางจากกรมศุลกากร 1,732,965 ชิ้น
ของกลางจากกรมสอบสวนคดีพิเศษ 181,050 ชิ้น
ของกลางเหล่านี้จะถูกทําลายเพื่อไม่ให้สามารถนํากลับมาใช้ได้อีก ทําให้หลายคนเกิดความสงสัยว่า เมื่อสินค้าเหล่านี้ยังอยู่ในสภาพดีและใช้งานได้
แล้วทําไมถึงต้องทําลายทิ้ง? หรือ ทําไมไม่เอาไปบริจาคให้ผู้ด้อยโอกาสหรือผู้ที่ขาดแคลนล่ะ?
เรื่องนี้มีคําอธิบายครับ...
จริง ๆ แล้ว แม้สินค้าที่ตรวจยึดมาได้จะเป็นสินค้าที่มีสภาพใช้งานได้ แต่ก็ถือว่าเป็นของผิดกฎหมาย เป็นการละเมิดทรัพย์สินทางปัญญาของผู้อื่น ซึ่งเจ้าของลิขสิทธิ์ไม่ได้ยินยอมให้ผลิตขึ้นมา เจ้าหน้าที่จึงต้องปกป้องคุ้มครองผลประโยชน์ของผู้ประกอบการด้วย
ส่วนที่ว่าทําไมไม่สามารถนําไปใช้ แจกจ่าย หรือบริจาคเพื่อสาธารณประโยชน์ได้ ก็เพราะหากนําไปบริจาคแล้ว ก็มีความเป็นไปได้ที่สินค้าเหล่านี้จะกลับมาหมุนเวียนในท้องตลาดอีก
ดังนั้น หากตรวจยึดได้ก็ต้องทําลายทิ้ง ซึ่งถือเป็นข้อปฏิบัติที่สอดคล้องกับมาตรฐานสากล ภายใต้ข้อตกลงด้านทรัพย์สินทางปัญญาขององค์การการค้าโลก หรือ TRIPS
แต่เดี๋ยวก่อน!! แล้วถ้าเป็นการยึดสินค้าหนีภาษีได้ล่ะ ทําไมถึงนําไปประมูล? ไม่ทําลายทิ้งเหมือนสินค้าละเมิดลิขสิทธิ์?
คําตอบก็คือ สินค้าหนีภาษีนั้นไม่ได้เป็นสินค้าผิดกฎหมาย หรือละเมิดลิขสิทธิ์ แต่เป็นการกระทําผิดเกี่ยวกับวิธีการนําเข้ามาในประเทศ เป็นการลักลอบนําเข้ามาอย่างไม่ถูกต้อง
เพราะฉะนั้น เมื่อสินค้าหนีภาษีไม่ได้เป็นของผิดกฎหมาย จึงไม่จําเป็นต้องเผาทําลาย แต่สามารถนําไปประมูลเพื่อนํารายได้เข้ารัฐ และทุกขั้นตอนจะต้องดําเนินการอย่างโปร่งใสตรวจสอบได้
เป็นอันว่าความร่วมมือร่วมใจของทุกฝ่ายทั้งภาครัฐ ผู้ประกอบการ และประชาชน นั้น ได้ส่งผลให้ประเทศไทยได้รับการยอมรับจากต่างประเทศ และยังช่วยสร้างความมั่นใจให้กับนักลงทุนและเจ้าของทรัพย์สินทางปัญญาที่อยากจะเข้ามาลงทุนในบ้านเรา กระตุ้นให้เกิดการหมุนเวียนในระบบเศรษฐกิจอีกด้วย
---------------------
ภาพ/ข่าว : กลุ่มสื่อสารเชิงกลยุทธ์ สํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รมว.ดิจิทัลฯ เป็นประธานและปาฐกถาพิเศษในงาน “Thailand Food Innovation Forum 2017”
วันพุธที่ 22 มีนาคม 2560
รมว.ดิจิทัลฯ เป็นประธานและปาฐกถาพิเศษในงาน “Thailand Food Innovation Forum 2017”
รมว.ดิจิทัลฯ
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) เป็นประธานกล่าวเปิดงาน “Thailand Food Innovation Forum 2017” พร้อมปาฐกถาพิเศษหัวข้อ “อาหารไทย สู่ตลาดโลกอย่างก้าวกระโดดได้อย่างไร?” ซึ่งหอการค้าไทยและสภาหอการค้าแห่งประเทศไทย จัดขึ้นเพื่อเป็นเวทีให้กับผู้ประกอบการ โดยเฉพาะ SMEs และ Startup พบปะกับนักวิจัยจากหน่วยงานต่างๆ พร้อมกับการนําเสนอตัวอย่างความสําเร็จของผู้ประกอบการในการนําเทคโนโลยีและนวัตกรรมต่อยอดเชิงพาณิชย์ เพราะปัจจุบันอุตสาหกรรมอาหารนับมีบทบาทสําคัญในการขับเคลื่อนเศรษฐกิจของประเทศ และที่ผ่านมาประเทศไทยส่งออกอาหารเป็นอันดับ 1 ของอาเซียน และเป็นอันดับที่ 12 ของโลก โดยสถาบันอาหารคาดว่าตัวเลขการส่งออกอาหารปี 2560 จะมีมูลค่าประมาณ 1,050,000 ล้านบาท ซึ่งการใช้นวัตกรรมและเทคโนโลยีดิจิทัลจะสามารถสร้างมูลค่าเพิ่มให้กับอาหารได้อีกเป็นจํานวนมาก ทั้งนี้ ภายในงานดังกล่าวมีหน่วยงานทั้งภาครัฐ ภาคเอกชน และสถาบันการศึกษา เข้าร่วมจัดนิทรรศการ และ Display Products ต่างๆ ณ ห้อง Ballroom ศูนย์การประชุมแห่งชาติสิริกิติ์ ถนนรัชดาภิเษก เขตคลองเตย กรุงเทพฯ เมื่อวันที่ 20 มีนาคม 2560
***********************
รัฐบาลไทย-ข่าวทำเนียบรัฐบาล-ร้านค้าออนไลน์เตรียมหนาวจริง วันนี้ สมอ. จับตาเฝ้าหน้าจอตรวจร้านค้าออนไลน์ พบผิด ดำเนินการตามกฎหมายทันที
วันจันทร์ที่ 13 มกราคม 2563
ร้านค้าออนไลน์เตรียมหนาวจริง วันนี้ สมอ. จับตาเฝ้าหน้าจอตรวจร้านค้าออนไลน์ พบผิด ดําเนินการตามกฎหมายทันที
สมอ. ตั้งทีมเจ้าหน้าที่เฝ้าหน้าจอตรวจเข้มสินค้ามาตรฐานบังคับ 115 รายการ ในร้านค้าออนไลน์ 36 เว็บไซต์ยอดนิยม ผู้ประกอบการเตรียมตัว พบผิด ดําเนินการทันที มีโทษทั้งจําและปรับ
ของขวัญปีใหม่ตามสัญญา วันนี้ สมอ. ตั้งทีมเจ้าหน้าที่เฝ้าหน้าจอตรวจเข้มสินค้ามาตรฐานบังคับ 115 รายการ ในร้านค้าออนไลน์ 36 เว็บไซต์ยอดนิยม ผู้ประกอบการเตรียมตัว พบผิด ดําเนินการทันที มีโทษทั้งจําและปรับ
นายวันชัย พนมชัย เลขาธิการ สมอ. เปิดเผยว่า ตามที่ สมอ. ได้ส่งมอบของขวัญประจําปี 2563 แก่ผู้บริโภค โดย สมอ. จะดําเนินการควบคุมสินค้าออนไลน์ให้มีคุณภาพเป็นไปตามมาตรฐาน เพื่อคุ้มครองผู้บริโภคให้ได้ใช้สินค้าที่มีคุณภาพและปลอดภัย ซึ่งในปี 2562 ช่วงไตรมาสที่ 3 มีผู้เข้าชมเว็บไซต์ซื้อสินค้าออนไลน์ถึงกว่า 42 ล้านราย ถือเป็นกลุ่มผู้บริโภคที่มีขนาดใหญ่มาก
สมอ. หารือแนวทางร่วมกับหน่วยงานที่เกี่ยวข้อง จัดทําโปรแกรม วางแผนการตรวจติดตาม แต่งตั้งทีมเจ้าหน้าที่ ประชุมซักซ้อมและทําความเข้าใจในการปฏิบัติงาน และเริ่มดําเนินการตรวจติดตาม การจําหน่ายสินค้าออนไลน์อย่างเต็มรูปแบบ โดยดําเนินการตรวจติดตามการจําหน่ายสินค้าควบคุม 115 รายการ ในร้านค้าออนไลน์ทั้ง 36 เว็บไซต์ยอดนิยม หากพบการกระทําผิดจะดําเนินการตามกฎหมาย รวมถึงขยายผลไปสู่ต้นตอ คือ ผู้ผลิตและผู้นําเข้าต่อไป ซึ่งโทษของผู้กระทําผิดตาม พ.ร.บ. มาตรฐานผลิตภัณฑ์อุตสาหกรรม พ.ศ.2511 คือ ผู้ประกอบการที่ทําหรือนําเข้าสินค้าที่เป็นสินค้าควบคุมโดยไม่ได้รับอนุญาต ต้องระวางโทษจําคุกไม่เกิน 2 ปี ปรับไม่เกิน 2 ล้านบาท หรือทั้งจําทั้งปรับ และโทษสําหรับผู้จําหน่ายสินค้าที่ไม่เป็นไปตามมาตรฐาน ต้องระวางโทษ จําคุกไม่เกิน 6 เดือน หรือปรับไม่เกิน 500,000 บาท หรือทั้งจําทั้งปรับ
เลขาธิการ สมอ. กล่าวเพิ่มเติมว่า สมอ. เฝ้าจับตาผู้ประกอบการร้านค้าออนไลน์ ทั้งผู้ให้บริการพื้นที่และผู้จําหน่ายอย่างเข้มงวดและเต็มกําลัง ผู้ประกอบการต้องให้ความสําคัญกับความปลอดภัยของผู้บริโภคเป็นอันดับแรก โดยต้องตรวจสอบสินค้าในร้านค้า โดยเฉพาะสินค้าควบคุม 115 รายการ หากพบการกระทําผิด จะดําเนินการตามกฎหมายอย่างจริงจัง ในส่วนของผู้บริโภคจะซื้อสินค้า ขอให้ตรวจสอบว่าสินค้าดังกล่าวมีเครื่องหมาย มอก. หรือไม่ เพื่อความปลอดภัยในชีวิตและทรัพย์สินของตัวท่านเอง ทั้งนี้ ท่านใดที่พบการกระทําผิดหรือต้องการให้ สมอ. ตรวจสอบสินค้าออนไลน์ สามารถติดต่อได้ที่ www.tisi.go.th , www.facebook.com/tisiofficial หรือที่ โทร. 0 2202 3308
รัฐบาลไทย-ข่าวทำเนียบรัฐบาล-รอง นรม./รมว.กห. สั่งการทุกเหล่าทัพ เตรียมพร้อมช่วยเหลือประชาชนจากพายุฤดูร้อนที่จะเกิดขึ้น ในพื้นที่ภาคตะวันออก ต่อเนื่องถึงพื้นที่ภาคกลาง
วันจันทร์ที่ 19 มีนาคม 2561
รอง นรม./รมว.กห. สั่งการทุกเหล่าทัพ เตรียมพร้อมช่วยเหลือประชาชนจากพายุฤดูร้อนที่จะเกิดขึ้น ในพื้นที่ภาคตะวันออก ต่อเนื่องถึงพื้นที่ภาคกลาง
รอง นรม./รมว.กห. สั่งการทุกเหล่าทัพ เตรียมพร้อมช่วยเหลือประชาชนจากพายุฤดูร้อนที่จะเกิดขึ้นในพื้นที่ภาคตะวันออก ต่อเนื่องถึงพื้นที่ภาคกลาง
เมื่อ 18 มี.ค.61 พล.อ.ประวิตร วงษ์สุวรรณ รอง นรม. และ รมว.กห. ได้สั่งการให้ทุกเหล่าทัพ เตรียมความพร้อมสําหรับการช่วยเหลือประชาชน ที่ได้รับผลกระทบจากพายุฤดูร้อน ที่กําลังจะเกิดขึ้น ระหว่าง 20 - 23 มีนาคม 61 ในพื้นที่ภาคตะวันออกเฉียงเหนือและภาคตะวันออก ต่อเนื่องครอบคลุมไปถึงพื้นที่ภาคเหนือ ภาคกลาง และ กทม.
โดยให้เตรียม กําลังพล เครื่องมือและยุทโธปกรณ์ให้พร้อมช่วยเหลือประชาชนที่ประสบสาธารณภัยอย่างทันท่วงที และให้ประสานการปฏิบัติกับส่วนราชการของจังหวัดและอําเภอในพื้นที่อย่างใกล้ชิด เพื่อให้การช่วยเหลือทันต่อเหตุการณ์และครอบคลุมทุกพื้นที่โดยไม่ซ้ําซ้อน ทั้งนี้ ให้เร่งประสานแจ้งเตือนและให้คําแนะนําการปฏิบัติแก่ประชาชนในพื้นที่เสี่ยงภัยแต่เนิ่น เพื่อลดผลกระทบและความเสียหายที่จะเกิดขึ้น ทั้งจากพายุฝนฟ้าคะนอง ลมกระโชกแรง ฟ้าผ่าและลูกเห็บที่อาจตกบางพื้นที่
รัฐบาลไทย-ข่าวทำเนียบรัฐบาล-กระทรวงยุติธรรม โดยกรมบังคับคดีเข้าร่วมประชุมคณะกรรมการบริหารสภาเจ้าพนักงานบังคับคดีระหว่างประเทศ (UIHJ) ณ สาธารณรัฐฝรั่งเศส
วันพุธที่ 28 พฤศจิกายน 2561
กระทรวงยุติธรรม โดยกรมบังคับคดีเข้าร่วมประชุมคณะกรรมการบริหารสภาเจ้าพนักงานบังคับคดีระหว่างประเทศ (UIHJ) ณ สาธารณรัฐฝรั่งเศส
กรมบังคับคดีเข้าร่วมประชุมคณะกรรมการบริหารสภาเจ้าพนักงานบังคับคดีระหว่างประเทศ (UIHJ) ณ สาธารณรัฐฝรั่งเศส
เมื่อวันอังคารที่ ๒๗ พฤศจิกายน ๒๕๖๑ เวลา ๙.๓๐ น. นางสาวรื่นวดี สุวรรณมงคล อธิบดีกรมบังคับคดี และกรรมการบริหารสภาเจ้าพนักงานบังคับคดีระหว่างประเทศ (UIHJ) ได้เข้าร่วมประชุมคณะกรรมการบริหารสภาเจ้าพนักงานบังคับคดีระหว่างประเทศ (UIHJ) ที่มี Mr.Marc..Schmitz.เป็นประธานสภาเจ้าพนักงานบังคับคดีระหว่างประเทศ ณ กรุงปารีส สาธารณรัฐฝรั่งเศส โดยที่ประชุมได้มีการพิจารณาประเด็นต่างๆ เช่น การดําเนินงานที่ผ่านมา แผนการดําเนินงานในอนาคต ความร่วมมือกับหน่วยงานต่างๆ การศึกษาวิจัยการบังคับคดีแพ่ง และการสื่อสารองค์กร เป็นต้น
นางสาวรื่นวดี สุวรรณมงคล อธิบดีกรมบังคับคดี ได้รายงานถึงการเตรียมจัดประชุมระหว่างประเทศ Asean + ๓ ที่กรมบังคับคดีจะจัดในระหว่างวันที่ ๑๙ – ๒๑ มีนาคม ๒๕๖๒ ภายใต้หัวข้อเรื่อง การบังคับคดีแพ่งภายใต้การปรับเปลี่ยนทางเทคโนโลยีอย่างฉับพลัน (Civil Enforcement Judgment under a Disruptive Technology) ซึ่ง พลอากาศเอก ประจิน จั่นตอง รองนายกรัฐมนตรี และรัฐมนตรีว่าการกระทรวงยุติธรรม จะเป็นประธานในพิธีเปิดการประชุมระหว่างประเทศและกล่าวสุนทรพจน์ กรมบังคับคดีจะนําเสนอผลการวิจัยเรื่องการบังคับคดีทรัพย์ดิจิทัล ที่คณะนิติศาสตร์ จุฬาลงกรณ์มหาวิทยาลัย ได้ทําการวิจัย ซึ่งถือว่าเป็นการวิจัยฉบับแรกของไทยในเรื่องนี้ และจะเชิญผู้แทนจากหน่วยงานต่างๆ และนักวิชาการจากประเทศต่างๆ ร่วมเสนอความเห็นและแลกเปลี่ยนประสบการณ์ ซึ่งคณะกรรมการบริหารสภาเจ้าพนักงานบังคับคดีระหว่างประเทศ (UIHJ) ได้กล่าวชื่นชมกรมบังคับคดีที่จะประชุมระหว่างประเทศในหัวข้อนี้ ด้วยในปัจจุบันและอนาคต เจ้าพนักงานบังคับคดีทั่วโลกต้องให้ความสําคัญและเข้าใจในเรื่องเทคโนโลยีและดิจิทัลที่เกี่ยวข้องกับการบังคับคดีแพ่ง ด้วยเทคโนโลยีและดิจิทัลจะมีส่วนช่วยให้การบังคับคดีแพ่งมีประสิทธิภาพยิ่งขึ้น และเสริมสร้างความเชื่อมั่นในกระบวนการยุติธรรม
รัฐบาลไทย-ข่าวทำเนียบรัฐบาล-อธิบดีกสร. ย้ำ นายจ้างใช้มาตรา 75 ต้องแจ้งเจ้าหน้าที่/ลูกจ้างก่อน
วันศุกร์ที่ 27 มีนาคม 2563
อธิบดีกสร. ย้ํา นายจ้างใช้มาตรา 75 ต้องแจ้งเจ้าหน้าที่/ลูกจ้างก่อน
กรมสวัสดิการและคุ้มครองแรงงาน ห่วงลูกจ้าง นายจ้างได้รับผลกระทบโควิด-19 ย้ํา ใช้มาตรา 75 ช่วงหยุดกิจการชั่วคราวต้องแจ้งลูกจ้าง เจ้าหน้าที่ก่อน 3 วัน พร้อมเตือนนายจ้างลดค่าจ้าง ลดวันทํางานต้องให้ลูกจ้างยินยอมด้วย
นายอภิญญา สุจริตตานันท์ อธิบดีกรมสวัสดิการและคุ้มครองแรงงาน (กสร.) กล่าวถึงการดูแลลูกจ้างที่ได้รับผลกระทบจากการระบาดของโรคโควิด-19 ว่า หม่อมราชวงศ์จัตุมงคล โสณกุล รัฐมนตรีว่าการกระทรวงแรงงาน มีความห่วงใยนายจ้าง ลูกจ้างที่ได้รับผลกระทบจากโควิด-19 ซึ่งสถานประกอบกิจการบางแห่งได้รับผลกระทบจนทําให้ไม่สามารถประกอบกิจการได้ตามปกติเป็นเหตุให้ต้องหยุดกิจการทั้งหมดหรือบางส่วนชั่วคราว โดยมีการใช้มาตรา 75 ตามพ.ร.บ.คุ้มครองแรงงาน พ.ศ. 2541 จึงได้สั่งการให้กรมสวัสดิการและคุ้มครองแรงงานให้คําแนะนําแก่สถานประกอบกิจการในการดําเนินการตามมาตรา 75 รวมทั้งกํากับดูแลให้ดําเนินการให้ถูกต้องตามกฎหมาย ทั้งนี้ สถานประกอบกิจการที่ใช้มาตรา 75 จะต้องแจ้งพนักงานตรวจแรงงานในพื้นที่และลูกจ้างทราบล่วงหน้าเป็นหนังสือก่อนเริ่มวันหยุดกิจการไม่น้อยกว่า 3 วันทํางาน
นายอภิญญา กล่าวต่อว่า สําหรับสถานประกอบกิจการที่ให้ลูกจ้างมาทํางานจะต้องจ่ายค่าจ้างตามปกติ และหากนายจ้างตกลงกับลูกจ้างในการเปลี่ยนแปลงสภาพการจ้าง เช่น ลดวันทํางาน ลดค่าจ้าง ก็สามารถทําได้แต่จะต้องได้รับความยินยอมจากลูกจ้างด้วย อย่างไรก็ดีสําหรับการจ่ายค่าจ้างให้กับลูกจ้างต้องไม่จ่ายต่ํากว่าค่าจ้างขั้นต่ํา ทั้งนี้ กสร. ขอให้นายจ้าง ลูกจ้างที่ได้รับผลกระทบปรึกษาหารือร่วมกัน และพูดคุยกันด้วยหลักสุจริตใจเพื่อร่วมกันฝ่าฟันวิกฤตครั้งนี้ไปด้วยกัน ทั้งนี้ หากมีข้อสงสัยสามารถสอบถามเพิ่มเติมได้ที่ สํานักงานสวัสดิการและคุ้มครองแรงงานจังหวัดทุกจังหวัด และสํานักงานสวัสดิการและคุ้มครองแรงงานกรุงเทพมหานครทุกพื้นที่ หรือโทรศัพท์สายด่วน 1506 กด 3
รัฐบาลไทย-ข่าวทำเนียบรัฐบาล-“สคร. จัดเก็บเงินนำส่งรายได้แผ่นดินจากรัฐวิสาหกิจ 11 เดือนปี 62 สูงกว่าเป้าหมาย 10%”
วันอังคารที่ 10 กันยายน 2562
“สคร. จัดเก็บเงินนําส่งรายได้แผ่นดินจากรัฐวิสาหกิจ 11 เดือนปี 62 สูงกว่าเป้าหมาย 10%”
ในเดือน ส.ค.2562 รัฐวิสาหกิจและกิจการที่กระทรวงการคลังถือหุ้นต่ํากว่าร้อยละ 50 นําส่งรายได้แผ่นดินจํานวน 5,486 ล้านบาท ส่งผลให้ช่วง 11 เดือนของปีงบประมาณ 2562 สคร. นําส่งรายได้แผ่นดินสะสมจากรัฐวิสาหกิจและกิจการฯ จํานวน 167,163 ล้านบาท
นายประภาศ คงเอียด ผู้อํานวยการสํานักงานคณะกรรมการนโยบายรัฐวิสาหกิจ (สคร.) เปิดเผยว่า ในเดือนสิงหาคม 2562 รัฐวิสาหกิจและกิจการที่กระทรวงการคลังถือหุ้นต่ํากว่าร้อยละ 50 (กิจการฯ) นําส่งรายได้แผ่นดิน จํานวน 5,486 ล้านบาท ส่งผลให้ในช่วง 11 เดือนของปีงบประมาณ 2562 (ตุลาคม 2561 – สิงหาคม 2562) สคร. นําส่งรายได้แผ่นดินสะสมจากรัฐวิสาหกิจและกิจการฯ จํานวน 167,163 ล้านบาท สูงกว่าประมาณการเงินนําส่งรายได้แผ่นดินสะสมจํานวน 14,656 ล้านบาท หรือสูงกว่าร้อยละ 10
นายชาญวิทย์ นาคบุรี รองผู้อํานวยการ สคร. ในฐานะโฆษก สคร. กล่าวเพิ่มเติมว่า สาเหตุหลักที่รัฐวิสาหกิจนําส่งรายได้แผ่นดินสูงกว่าเป้าหมายนั้นเนื่องมาจากประสิทธิภาพการดําเนินงานของรัฐวิสาหกิจที่เพิ่มขึ้น โดยรัฐวิสาหกิจมีการปรับปรุงกระบวนการบริหารจัดการให้ทันสมัยและตอบสนองต่อความต้องการของประชาชนในด้านต่างๆ มากขึ้น ส่งผลให้ผลประกอบการของรัฐวิสาหกิจดีขึ้น ทั้งนี้ รัฐวิสาหกิจที่นําส่งรายได้แผ่นดินสะสมสูงสุด 10 อันดับแรก ในช่วง 11 เดือนของปีงบประมาณ 2562 มีการนําส่งรายได้แผ่นดินสะสมรวมจํานวน 147,829 ล้านบาท หรือคิดเป็นร้อยละ 88 ของรายได้แผ่นดินสะสมทั้งหมดที่จัดเก็บได้ ซึ่งได้แก่
ลําดับที่ รัฐวิสาหกิจ รายได้นําส่ง (ล้านบาท)
1 สํานักงานสลากกินแบ่งรัฐบาล 40,278
2 บริษัท ปตท. จํากัด (มหาชน) 29,198
3 การไฟฟ้าฝ่ายผลิตแห่งประเทศไทย 18,924
4 ธนาคารออมสิน 16,538
5 การไฟฟ้าส่วนภูมิภาค 10,903
6 บริษัท ท่าอากาศยานไทย จํากัด (มหาชน) 10,500
7 ธนาคารอาคารสงเคราะห์ 5,646
8 ธนาคารเพื่อการเกษตรและสหกรณ์การเกษตร 5,582
9 การไฟฟ้านครหลวง 5,500
10 การท่าเรือแห่งประเทศไทย 4,760
รวม 147,829
ผู้อํานวยการ สคร. กล่าวสรุปว่า สําหรับในอีก 1 เดือนข้างหน้าของปีงบประมาณ 2562 สคร. มั่นใจว่าปีนี้จะจัดเก็บรายได้แผ่นดินเป็นไปตามเป้าหมายที่กําหนดไว้จํานวน 168,000 ล้านบาท ซึ่งการจัดเก็บรายได้แผ่นดินจากรัฐวิสาหกิจยังคงมีส่วนสําคัญในการช่วยรักษาเสถียรภาพการคลังให้แก่ประเทศ รวมทั้งลดความไม่แน่นอน จากการจัดเก็บภาษีของกรมจัดเก็บภาษีต่างๆ ซึ่ง สคร. จะดําเนินการติดตามการนําส่งรายได้แผ่นดินจากรัฐวิสาหกิจอย่างใกล้ชิดต่อไป
สํานักนโยบายและแผนรัฐวิสาหกิจ สํานักงานคณะกรรมการนโยบายรัฐวิสาหกิจ
โทร. 0 2298 5880-7 ต่อ 3157